Osnovna škola – Scuola elementare RIVARELA  
Emonijska 4, 52466 Novigrad – Cittanova  
Email: ured@os-rivarela-novigrad.skole.hr  
Tel: +385(0) 52 757 005 / +385(0) 52 758 602 Fax: +385(0) 52 757 218  
OIB: 27267656235

KLASA:

UR.BROJ:

Novigrad, rujan 2017.

Temeljem čl.24. st.2. Pravilnika o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja nadležnim tijelima, ravnateljica Osnovne škole – Scuole elementare RIVARELA podnosi

**I Z V J E Š Ć E**

**O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA**

1. **Program sigurnosti u školi**

Osnovna škola – Scuola elementare RIVARELA djeluje na području zaštite sigurnosti zaposlenika i učenika u suradnji s tvrtkom ELKRON, Ul.Giardini 2, 52 100 Pula. OIB: 29712872460.

U spomenutoj suradnji poduzete su preventivne mjere za siguran boravak u Školi. Svake dvije godine provodi se revizija Procjene opasnosti u školi i vježba evakuacije i to u slučajevima potresa, požara i slično.

Posljednja vježba evakuacije održana je 17. prosinca 2015. godine.

U skladu sa Nacrtom nalijepljene su oznake za evakuacijske putove.

Sastavljeno je Izvješće po kojem će se otkloniti preostale nepravilnosti (panic svjetla, zvono).

U 2016. godini nije zabilježen niti jedan slučaj ozljede na radu.

Sukladno Kućnom redu Škole, organizirano je svakodnevno dežurstvo učitelja.

Raspored dežurstva učitelja nalazi se na oglasnim pločama Škole i na web stranici Škole. Svi djelatnici s ugovorom na neodređeno vrijeme položili su ispite zaštite na radu osim dvije novozaposlene djelatnice koje će ispit polagati u drugoj polovici siječnja.

# Provođenje preventivnih programa

Preventivni programi OŠ - SE RIVARELA Novigrad - Cittanova za školsku godinu 2016./2017. planirani su Godišnjim planom i programom rada škole, Školskim kurikulumom, Planom rada razrednika te stručnih suradnica škole.

Programi se provode u sklopu redovne nastave, sata razrednika, školskih ili razrednih projekata, predavanja, radionica te drugih aktivnosti koje organizira školska ustanova u suradnji s institucijama. Tematski je program prevencije vezan za zaštitu zdravlja učenika, prevenciju ovisnosti i nasilja među djecom i mladima.

* 1. **Zaštita zdravlja učenika**

U sklopu univerzalnih programa prevencije usmjerenih na čitavu populaciju učenika u ovoj školskoj godini u svim razredima provode se moduli propisani Nastavnim planom i programom zdravstvenog odgoja za osnovne i srednje škole. Sukladno uputama Ministarstva znanosti i obrazovanja, Zdravstveni odgoj se u najvećem dijelu realizira na satovima razrednog odjela, a dijelom i kroz predmete: priroda i društvo, priroda, biologija, tjelesna i zdravstvena kultura. Učenici, uglavnom radioničkim putem, prolaze kroz 4 modula: živjeti zdravo, prevencija nasilničkog ponašanja, prevencija ovisnosti, spolna i rodna ravnopravnost i odgovorno spolno ponašanje.

Zdravstvena zaštita učenika provedena je prema planu kalendara cijepljenja i sistematskih pregleda. Program obveznih specifičnih i preventivnih mjera nije se promijenio od prošle školske godine, osim što se od ove školske godine u 8. razrede uvodi neobavezno (dobrovoljno) cijepljenje protiv HPV-a za djevojčice i dječake uz informirani pristanak roditelja. U drugom polugodištu odrađeni su:

1. **sistematski pregledi:**

- prije upisa u 1. razredi

- za 5. razred

1. **kontrolni pregled**i-prema indikaciji tijekom cijele godine
2. **namjenski pregledi**-preseljenje iz druge škole, utvrđivanje zdravstvene sposobnosti u vezi odlaska na organizirani odmor, pregledi prije cijepljenja, pregledi u svrhu utvrđivanja zdravstvenog stanja za bavljenje sportskim aktivnostima u školskim sportskim klubovima (12.-3. mj. - uz prethodnu najavu barem 1 tjedan ranije).
3. **screening pregledi:**

- praćenje rasta i razvoja: mjerenja TT, TV i ITM u 1., 3., 5., 6. i 8. r.

- vid 1., 3., 5. i 8. r. ( uz screening pregled u 3. r. i u sklopu sistematskih pregleda u

1.,5. i 8.r.)

- utvrđivanje poremećaja sluha audiometrom 7.r. (1. i 2.polugodište, 12. mj, 1.- 3. mj.)

## 2.2. Prevencija nasilja među učenicima

Na ovom području održane su sljedeće aktivnosti i radionice:

* 27.1.2017. Dan sjećanja na Holokaust i sprječavanja zločina protiv čovječnosti (nositelji aktivnost: Rozana Brezac Radović i Rasim Mandžuka): obilježen je na satovima povijesti s učiteljicom Rozanom Brezac-Radović i učiteljem Rasimom Mandžukom kroz razgovor i izradu tematskih plakata.
* 8.2.2017. Međunarodni dan sigurnijeg Interneta (nositeljice aktivnosti: Sara Findrik i Josipa Debeljak)::Moderna tehnologija nam olakšava učenje i ispunjavanje školskih obaveza, ali je i puna opasnosti i ljudi s lošim namjerama. Iz toga razloga povodom Međunarodnog dana sigurnijeg Interneta pozvali smo profesoricu Vesnu Brnadić-Lončar koja je učenike i učenice petog i šestih razreda upoznala s potencijalnim opasnostima Interneta i načinima na koji mogu zaštiti svoje podatke na mreži. Učenici su zainteresirano pratili i sudjelovali u predavanju.
* Dan ružičastih majica (nositeljice aktivnosti: učitelji I učiteljice, Sara Findrik i Josipa Debeljak): obilježavanju Dana ružičastih majica, poznatijeg kao Pink Shirt Day, pridružila se i naša škola. Svi su učenici i nastavnici posljednje srijede u veljači ružičastom bojom obilježili Dan borbe protiv vršnjačkog nasilja. Školski su prostori prigodno i poticajno uređeni, a učenici su u hodu ispisivali poruke tolerancije. Petaši su sami osmislili dramske improvizacije na temu vršnjačkog nasilja, javno progovorili o vlastitim iskustvima iz školskog života, ispunili anketu o toleranciji i različitosti. Podsjetimo, Ideja je nastala u znak protesta zbog incidenta koji se dogodio u jednoj školi. Inicijativom školskih kolega riješeno je sustavno zlostavljanje dječaka, kao podrška u liječenju teško bolesne majke. Ružičaste majice, koje su solidarno s dječakom nosili njegovi školski kolege, postale su prepoznatljiv simbol inicijative, i kasnije, međunarodno prepoznate obljetnice.
* 21.3.2017. Međunarodni dan osoba s Down sindromom (nositeljice aktivnosti: Sara Findrik i Ljiljana Kostić): Down Syndrome International (DSI) je službeno odredio datum 21. ožujak kako bi označio jedinstvenost Down sindroma u potrostručenju (trisomiji) 21. kromosoma. Simbol tog dana su rasparene šarene čarape jer osobe s Down sindromom imaju teškoća s uparivanjem. Nošenjem šarenih čarapa pokazuje se podrška borbi osoba s Down sindromom kako bi se što bolje integrirali u naše društvo. I mi smo u znak podrške sudjelovali u obilježavanju ovog dana kako bi zajedno doprinijeli senzibilizaciji javnosti!
* u 4. Razrednima održane su radionice na temu: ‘’Ljutnja – emocija koju posebno (ne)volimo. Nositeljica akitvnosti bila je psihologinja, a cilj je bio naučiti djecu da prepoznaju emociju ljutnje i da ju izraze na prikladan način. Učenici su se također upoznali s nekoliko tehnika opuštanja koje mogu primijeniti u situacijama kada su ljuto.
* Pedagoginja je u 3. i 6. Razrednima održala radionice na temu prava djece, i drugi ciklus radionica o Hrabrom telefonu.

## Prevencija ovisnosti i rizičnih ponašanja

1. 24.2.2017. - Spolno prenosive bolesti. U suradnji s udrugom Zdravi novigrad održano je predavanje za 8. Razrede na temu spolno prenosivih bolesti. Predavanje je održala doktorica školske medicine Danijela Beaković,
2. 24.3.2017. - Zdrav za 5 (nositeljica aktivnosti: Josipa Debeljak) Policijski službenik Odjela prevencije Vlatko Možar je u sklopu projekta "Zdrav za 5" održao predavanje u našoj školi o prevenciji zloupotrebe alkohola. Predavanje je održano u petak 24. ožujka, a na njemu su prisustvovali učenici osmog razreda. Svrha projekta je: prevencija ovisnosti te promocija pro-socijalnog, preventivnog i zaštitnog djelovanja uz razvijanje socio-emocionalnih vještina kod djece i mladeži; podizanje razine svijesti o vlastitoj ulozi u očuvanju životne, školske i radne okoline; podizanje razine samosvijesti o odgovornosti u očuvanju vlastitog i tuđeg zdravlja i sigurnosti.

## Popis radionica i tema koje se obrađuju na satima razrednog odjela:

## 1. razred – Važnost redovitog tjelesnog vježbanja, Naše vrijednosti – Valentinovo, Oprez u svakodnevnom životu - računalne igrice, Izrada čestitiki povodom dana žena, Priroda i ja, Zasadimo naše cvijeće, Moja najdraža slikovnica, Obilježavanje Dana planeta Zemlje, Proljeće, igra, oprez, Lijekovi u našem okruženju, Ususret ljetu

## 2. razredi –Računalne igrice – oprez u svakodnevnom životu, Ponašanje u školi, Moje dobre strane, Osnovne strukture gibanja, Rješavanje problema, Odgovorno ponašanje, Sličnosti i razlike, Kako sačuvati zdravlje, Naša prava i dužnosti, Priroda i ja, Dječja prava, Ponašanje prema djeci i odraslima, Odgovornost za zdravlje i odgovorno ponašanje, Zdravlje i bolest, Razvrstavamo otpad, Opasnost na internetu, Briga za životinje, Dani Velikog Jože, Odgovorno ponašanje u školi, domu i javnim prostorima, Kako provesti ljetne praznike?

## 3. razred – Ostvari ono što želiš, Kako uspješno učiti, Duševno i opće zdravlje, Humano ponašanje-prevencija nasilničkog ponašanja, Valentinovo, Poštivanje pravila i autoriteta, Pokladni običaji u mom zavičaju, Odgovornost i poštivanje prema vlastitom tijelu, Dječja prava, Prošlost moga grada, Voda – život znači, Voda – najzdravije piće, Kako urediti školsko dvorište, Proljeće u mom gradu, Ponašanje i naše zdravlje, Razvoj ljudskog tijela

## 4. razred – Poželjna ponašanja – mirno rješavanje sukoba, Božićni običaji u mojoj domovini, Mediji i sredstva ovisnosti, Razvoj samopouzdanja, Rast i razvoj ljudskog tijela od začeća do puberteta, Osobna odgovornost za zdravlje i odgovorno ponašanje, Valentinovo, Životne vještine- obilježavanje Dana svjesnosti o nasilju u školi, Mediji i sredstva ovisnosti, Rodne uloge u obitelji, Razlika između spola i roda u društvu i školi, Priroda i ja, Štedimo energiju, Identitet – moj zavičaj, Radionica:“Ljutnja“ – emocija koju posebno (ne) volimo, Samostalno učenje i učenje s prijateljima, Predavanje „Mala škola vožnje“, Majčin dan i Dan obitelji, Odgovoran odnos prema sebi i drugima, To smo mi (radionica)

## 5. razredi - Nasilje na internetu, Dan ružičastih majica, Valentinovo, Dan žena, Svjetski dan Downovog sindroma, Dan planeta zemlje, Obilježen praznik rada, Pripreme za eskurziju, Ekološko obrazovanje

## 6. razredi – Promocija odgovornog ponašanja, Utjecaj medija i vršnjaka prema sredstvima ovisnosti, Valentinovo, Suradničko učenje, Dječja prava, Emocije u vršnjačkim odnosima, Običaji i tradicije, Dan planeta zemlje, Predavanje: Poznaješ li Crveni Križ, Radionica: Komunikacija u sukobu i upravljanje bijesom, Predavanje: Vršnjačko nasilje, Odolijevanje pritisku vršnjaka – zauzimanje za sebe, Radopnica – Razred kao zajednica, Živjeti zdravo, Radionica: Sukob i suradnja, Odnos prema novcu

## 7. razredi – Živjeti zdravo, Dan UNICEF-a, Valentinovo, Ljubav i spolno sazrijevanje, spolna ravnopravnost, Običaji moga grada, Dan žena, Dan hrvatskog jezika, Uređujemo naš dio okoliša škole, Ovisnosti, Ususret blagdanima, Dan planeta Zemlje, Nasilničko ponašanje, Ponašanje u školi, Što mi se ne/sviđa u postupcima odraslih, Pubertet – što mi se događa, Pretilost, Razgovor i diskusija o prijateljskim odnosima – tko mi je pravi prijatelj i zbog čega, Sigurno surfanje – stop nasilju i govoru mržnje, Nasilje na internetu, Uvredljive poruke-tolerancija u društvu, Približava se kraj školske godine, učimo li dovoljno?, Kako je protekla ova školska godina i kakve smo rezultate postigli?, Pred nama su ljetni praznici

## 8. razredi –Odgovorno spolno ponašanje, Rizici ranih seksualnih odnosa, Valentinovo, Poštujemo različitosti i prilagođavamo se jedan drugome, Razgovaramo o humanosti među spolovima i poštivanju prava na vlastiti životni izbor i put, Vježbanje socijalnih vještina za tinejdžere, Dan žena, Razgovor o tome što učenici očekuju od društva, a što on od njih, Osobna odgovornost za zdravlje i odgovorno ponašanje, Ususret blagdanima, Dan planeta Zemlje, Predavanje: Zdrav za 5, Približava se kraj školske godine, učimo li dovoljno?, PredavanjeRazgovor o proteklom školovanju, što bi promijenili, a što ne bi?, Važnost samopoštovanja, asertivnosti i osobnog integriteta u odgovornom odlučivanju, Upisi u srednje škole prema propisanim kriterijima Ministarstva, Kako je protekla školska godina i kakve smo rezultate postigli?

## Zaključak

U sve gore navedene aktivnosti vezane uz sprečavanje nasilja među djecom i sprečavanje ovisnosti i ostalih rizičnih ponašnaja kod djece nužno je uključiti djecu i mlade te roditelje, zakonske zastupnike, odgojno-obrazovne djelatnike i ostale stručne osobe kao aktivne sudionike i partnere, kako bi se dugoročno promicala načela nenasilja i zdravih izbora ponašanja kao preduvjeta kvalitetnog i sigurnog odrastanja djece.

Ravnateljica:

Davorka Parmač, prof.